Anne Meara
Anne Meara Stiller (20. september 1929 Brooklyn – 23. mai 2015 New York) oli USA näitleja ja koomik. Aastal 1980 mängis ta Alan Parkeri filmis "Fame", mis võitis parima laulu ja filmimuusika Oscari. Veel mängis ta 1980. aastatel telesarjades "Mõrv sai teoks" ja "Alf". Tema poeg on filminäitleja ja -lavastaja Ben Stiller. Koos oma pojaga mängis ta filmides "Reality Bites" (1994), "Zoolander" (2001) ja "Öö muuseumis" (2006).